कहानी: शेर-ए-हिंद (गुरमीत राम रहीम सिंह इंसान) अपने साथी प्रीत इंसान के साथ पाकिस्तानी आर्मी के अंदर पहुंच जाता है और फिर उनके आतंकी गतिविधियों को मुंहतोड़ जवाब देता है। रिव्यू: गुरमीत राम रहीम सिंह उर्फ डॉ. एमएसजी की यह तीसरी फिल्म है। फिल्म में शेर-ए-हिंद एक भारतीय जासूस के किरदार में है, जो भारत में हो रही आतंकी गतिविधियों का पाकिस्तान को मुंहतोड़ जवाब देने की कसम खाता है। स्मार्टवॉच को शस्त्र बनाकर, अपनी सहयोगी हनी प्रीत की मदद से शेर-ए-हिंद अपने इस रोल को जेम्स बॉन्ड के रूप में ढालने की पूरी कोशिश की है, जो आपको हर वक्त बनावटी नज़र आएगा। एक जासूस के रूप में वह कभी बैंगनी रंग की बाइक, कभी लाल हेलिकॉप्टर पर सवार नज़र आता है तो कभी अपने मोडिफाइड ऑरेंज कार दुश्मनों के काफिले के आगे उनके इलाके में उड़ाते हुए नज़र आ जाएगा। शेर-ए-हिंद का गैजिट भी कम मजेदार नहीं। कुछ रिंग, जो अचानक तितलियां बन जाती हैं, उनकी घड़ी जो हर तरह का काम कर सकती है और कुछ ऐसे भी रिंग हैं जो चश्मे से लेकर मोडिफाइड गाड़ियों और बम तक में तब्दील हो जाते हैं।  फिल्म में एमएसजी (शेर-ए-हिंद) का पाकिस्तानी लड़की सरगम (दीक्षा इंसान) से रोमांस वाले सीन भी काफी मजेदार बन पड़े हैं। जिस तरह से वह प्रेमी के रूप में सरगम के आसपास हिचकिचाते हुए से दिख रहे हैं और पूरी फिल्म में जैसे उन्हें कल्पना से परे एक बेहद अनोखे इंसान के रूप में दर्शाया गया है, यह देखना वाकई काफी मजेदार है। दोनों को एक-दूसरे के प्यार का एहसास टेलिप्रॉम्प्टर (एक ऐसी डिवाइस, जिसके जरिए लोग स्क्रिप्ट को इलेक्ट्रॉनिक विज़ुअल टेक्स्ट के सहारे पढ़ सकते हैं) के जरिए ही हो जाता है। यहां तक कि उनकी फिल्म की पूरी स्टार कास्ट टेलिप्रॉम्प्टर से पढ़ सकती है। फिल्म में म्यूज़िक की बात करें तो उनकी पिछली फिल्म के गाने 'लव चार्जर' की तरह इसमें भी कई ऐसे सीन हैं, जिसे देख उनके फैन्स को खुशियां मिल सकती हैं। कभी उनके गोल-गोल मसल्स दिखेंगे तो कभी उनके गिटार की आवाज सुनाई देगी। जहां तक देशभक्त वाले ऐंगल की बात है तो आखिर में उड़ी अटैक और भारत के सर्जिकल स्ट्राइक्स जैसी घटनाओं को शामिल किया गया है। आप चाहे ऐसी फिल्मों के फॉलोअर हों या फिर कदरदान, आपको यह पता होना चाहिए कि इसमें कॉमिडी से ज्यादा कुछ भी नहीं, जिसमें कि मुख्य किरदार आपकी संवेदनाओं के हर हिस्से की धज्जियां उड़ाता नज़र आता है।